
Lecția lui lancu/3% 


Sau confirmat, va să zică, din nou, toate ptetegeri 
chirurghi specializaţi în trista maladie a cancerului regi 

Celebra conducere a comitetului de-o sută a u È 
teta publicată de noi, la serbările recente din Munții Apuseni. Domnuł 
Iuliu Maniu, consecvent şi iremediabil abstinent politic, şi-a: impus şi 
cu această ocazie pecetea pasivității sale de totdeauna. Conform bulei 
lansate deunăzi a fost și n'a fost la aniversarea lui Avram lancu. A 
ținut cu ori-ce preț să-și întunde partizanii și de astădată într'un colţ 
de izolare înbuinată, pe de-asupra căreia s'a plimbat ridicolul cu toate 
batiocurile lui. Praznicul a dectirs, firește, întrun cadru impunător și 
senin. Amintirea mortului dela Ţebea şi prezenţa familiei regale la 
groapa lui au mișcat sufletul mulţimei şi-au înlăturat din primul mo- 
ment toate patimile militante. Ţăranii au roit de pretutindeni împre- 
jurul gorunului lui Horia, a fost cler şi popor ca la zile mari, au fost 
cântece și voie bună. Printre zecile de mii de pelerini veniți din toate 
părțile țării s'a remarcat însă şi-o ceată de treizeci de inşi, o insulă 
tenebroasă în mijlocul însufleţirii generale. Era statul major al oraco- 
lului dela Blaj, centurioriii de legea nouă, subt conducerea părintelui 
Man dela Gherla asistat de domnul Maniu. Iluştrii protestatari nu s'au 
deranjat până la mormântul lui lancu, s'au prezentat însă la Câmpeni 
ceremonioşi și posomorâţi în ținuta de mare doliu a politicei lor orop- 
site. Ei au făcut cor separat și ciorbă separată. Au produs mi se pare, 
şi câteva discursuri într'o cameră de restaurant, cu uşile închise, în- 
grijorați şi dosnici ca un conventicol de anabaptişti. La Cluj, mica lor 
poveste s'a repetat cu acelaș protocol de sectă nemulțumită. In vre- 
mea asta lumea s'a sbătut în valuri largi, adevărurile mari au covâr- 
şit toate minţile și satisfacția unanimă a unor clipe curate ma putut 
fi tulburată nici de neputinţa cerebrală care ţinuse sfat la Sovata, nici 
de îngustimea de suflet asvârlită din nou pe arenă... 

“Eu nu mă mir de toate aceste, Cunosc bine fibrele intime ale 
penibilei svârcoliri, .şi-aş putea proroci cu amănunte zăpăcelile de 
mâine. In definitiv, e îi ră complicată psihologia tulburaţilor cetățeni, 
deplasați în timp şi în spațiu în noua aşezare de stat a României. 
Sbârnăiala lor e fatală și perfect esplicabilă. Ea se brodează pe-un 
fond lămurit de străinism, dublat de greva foamei la care i-a con- 
damnat o nenorocită politică -acefală. Sunt predestinaţi deci s'o ducă 
așa înainte cu sughiţuri de protestare și cu circulare de abstinenţă, 
fâcând deliciile honigmanilor dela gazetă, care-i secondează în coloa- 
nele lor cu.o răsunătoare bucurie familiară. 

Ce nu înțeleg însă, e consecventa escamatoare a-trecutului nos- 
tru din Ardeal de dragul tarabei lor de partid, și în special stăruința 
cu care vor să puie stăpânire pe morți perfect deslipiți de mentali- 
tatea lor, Prin ce rabulistică provincială crede d. luliu Maniu, că se 
poate ivi. la toate parastasele de-aici, ca un spectru care-și reclamă 
proprietatea ultragiată ? Venind vorba de Avram lancu, acest procedeu 
deplorabil devine deadreptul odios, fiindcă umbra eroului dela Ţebea 
nu are nimic a face nici cu actualul partid naţional, nici mai ales cu 
felul de-a simţi al conducerii lui. Istoriceşte, comitetul pacijicării na- 
ionale dela patiuzeci şi opt nu are nici o legătură cu partidul na- 
țional fondat cu treizeci de ani mai târziu, asifel că ori-ce încercare 
de împroprietărire târdivă e o brutală impietate. Dar, înafară de această 
erezie istorică, personalitatea prefectului legendar, așa cum sa per- 
petuat ea în conştința tuturora, e cea mai crudă desmințire a micilor. 
negustori politici dela Consiliul dirigent. 


Să examinăm, o clipă, în treacăt faţa vremilor, şi vom vedea că 


între advocatul dela Vidra și epigonul lui, avocatul dela Blaj, e o ade- 
vărată prăpastie sufletească. Faceţi să vă treacă figura celui dintâi ca 
la lumina unui fulger pe dinaintea ochilor. Tânărul fiu de Moţ, cu 
sângele lui clocotitor, sombru și tăcut, un temparament' de erou. In 


ochii lui ardeau flacările revoluției ca niște suliți de oţel. Pentru el - 


fiecare cuvânt e un sol al acţiunii. Avram Iancu e însuși omul-acțiune, 
disprețuitorul mândru al tărăgănelilor, -cu: mâna pe sabie.  Duceţi mai 
departe firul, încadrați pe eroul dela Fântânele în mij'ocul evenimen- 
telor și întrebaţi-vă, ce atom s'a rătăcit din moștenire în ființa firavă 
.a şefului care încurcă ițele partidului naţionali? Ce poate reclama pe 
seama lui, ca o fărămitură din patrimoniul mortului dela Ţeb=a, dom- 
nul luliu Maniu? Se poate face o legătură cât de vagă dela vijelio- 


sul om-acțiune la reclamantul om-pertractare ? l-a prins ceva din în- ` 


„drăzneala lui, a avut o-adiere măcar din concepţia eroică în vremuri 
tot aşa de sguduitoare-? Care-a fost actul cât de minim, cu care ad- 
vocatul consistoriului din Blaj să se fi atașat la tradiţia unei protes- 
tări naționale? Unde e demnitataa înscrisă. în istoria Ardealului de 
celălalt advocat, care a pledat cu spada procesul neamului? Cum la 


„pledat acest proces, şi la care instarț?, d. Maniu, atunci când a isbuc- 


nit din nou furtuna lumii şi românismul a revăzut iarăş zile de epo- 
peie ?. Mai tâ'z'u, după împlinirea hotarelor, când sa pomenit în frun- 
tea trebilor, fericitul fruntaş politic, prin ce-am înregistrat. noi elanul 

lui şi din ce faptă va putea desprinde posteritatea o cumetrie cât de 
depărtată cu drama din munţii Abrudului? Astăzi, că rătăceşte pro- 
testând pela toate parastasele, că devine centrul de. radiațiune al a- 
tâtor insinuări dăunătoare: consolidării de stat, se întrevede din cir- 
cularele lui vre-un accent răzleț din abnegaţia solitarului dela Vidra, 
sau pe de asupra tuturor frământărilor, se găseşte cineva care să fi 
bănuit vreodată că după discursurile președintelui dela clubul Ma- 
jestic palpită o singură arteră revoluționară 2... 

Inchide m “paralela, ca să nu cădem în banalitate. 

“Dar dacă lucrurile sunt așa, dacă din tot ce-a fost sbucnire Iu- 
minoasă în trecutul nostru ardelenesc, nimic nu s'a rătăcit în orbe- 
căirea bieților amatori de politică, atunci de ce mai vor să-și întabu= 
leze morţii care-i desmint la fiecare pas? 

Cea mai proaspătă supărare rămâne în tċt cazul cea mai ridi- 
colă, fiindcă de subt gorunul lui Horia țărâna trimite lecţia cea maii 
palpabilă. Profilul încrezător şi dârz al marelui viteaz se ridică peste: 
„Sgura care-a răsărit în urmă, din caracterul lui se desfac învățăminte: 
reconfortante, şi după neputinţele perţractanţilor uşurei, revine azi în, 
mintea tuturora disprețul liniştit al Iancului: 

— Domnilor, vorbiti înainte 1... 


a OCTAVIAN GOGA 


s. 

Trup de fum 


Dintr'o pânză străvezie 

De păianjen vreau să-ţi fac 
Un aerian hamac, ` 
Plutitoare să te ție 

intre vârfuri de copac. 


Somn în leagăn să-ţi prelingă 
Greerușii câmpenești, 

Praf de lună să te ningă, 
Mâna mea să nu te-atingă 
Să te veștejești. - 
Către tine doar să suie 
Gântiul vis și gândul viu; 
Trup de fum trandafiriu, 
Intre ce e și ce nu e, 

Că te am — atât șă știu. 


Amiază 
1n árie sânt stoguri și auie mașina 
Mirajuri depărtate își .vântură lumina. 


Pusderie de gânduri cu grâul vânturăm 
Şi aerul de tlacări deabia-l mai suspinăm. 


Curg toropeli topite, ca plumbul, din tărie. 
Burează oboseală pe fruntea sângerie. 


Dar arșiţă e-atâta că soarele de jar 
Şi el își şterge fața cu-un nor ca un ștergar. 


NICHIFOR CRAINIC 

Pârâul fără nume” 


Nu-l amintește nici o hartă. Nimeni nu l-a dăruit un nume. 

„ Harnic şi neştiut, sună uşoare zalet de argint, acolo sus, printre 
despezi cu muşch u de velur și frunze încreţite de mintă. 
` Un nor alburiu se topește în albastrul înalt de cer şi se topește 
în apă. Se înclină tremurând cupa unei flori să scuture un bob de 
rouă. Săgeată o albină de aur şi a trecut o pasăre cu gușa de aur. 
Pârâul își clipoteşte unda rece, mână cu el fulgul de nor, sborul de 
albină, ciripitul melodios al păs2rii şi cerul cu albastrul de genţiană. 

„ Gândul la pârâul fără nume, în cele mai aprige şi pline de ză-- 
dărnicie ceasuri, străbate. deodată adiere răcoritoare. Pe buze învie 
mirosul umed de mintă. i 


Coboram potecă repede, în codru negru de brad. Tot drumul nu 
se arătase ţipenie. Q. piatră prăvălată răscolea răsunete crescute în 
văi; trimise înapoi din adâncuri, până târziu. Unde nu era stâncă ple- 
şuvă, piciorul Juneca pe cetină scuturată, roșcată și aspră. Pe alocuri 
o feregă își clătina frunze zimțate, de întuneric și umezeală. Picura 
topită 'răşina cu parfum tare care înţzapă nările, dar raze de soare 
nu străbăteau. Neclintiţi şi înalți, brazii-ţiheau streșină veşnică. Cântau 
subțire aripi de ţânțar. Câte odată, dintr'un luminiș, muntele din față 
arăta ţincuri sure, metereze de cetăţi pustii. 

__ De sus, din creştet, se desfăşurase minune nespusă şi tristă. 
(Sunt ani nenumărați de atunci). 
Era o culme mai înaltă œ: toate, privind peste.trei țări. Deoparte 
' pădurile Maramureșului cu străvechi adăposturi de zimbri. De alta 
munţii cu fagi ai Bucovinei. In urmă, văile Moldovei pierdute în pâclă. 
Inălţimile se topeau departe, din ce în ce mai domol rotunzite, tălă- 
zuirea unei furtuni care a încremenit înainte de veacuri, în zare. Un 
sat surâdea pitit într'o văgăună. ln tăcerea ireală sunase lin v talancă 
de turmă. Şerpuiau şosele albe. Sclipeau în lumină luciri de ape. Dar 
“drumurile duceau către trei țăii, iar apele coborau să scrie cu vinele. 
lor albastre trei hotare. - 


*) Cuvânt inainte la o „Românie pitorească“. 

Cobcrâşul era de aceea împovărat de gânduri mâhnite. 

- Atunci, întPo poiană cu lanţul de brazi tărgit în lături, cu iarba 
moale și verde ca după 'o ploaie de primăvară, am poposit eu la - 
pârâul: fără nume. 

De sub lespezi izvorul gâlgâia sprinten. A dicta un culcuș cu. 
fundul de nisip negru, presărat cu mărunte fire metalice. Acolo oglinda. 
apei era odihnită și lucie. Se prelingza o şuviţă între ierburi aromate: 
— isvorul îşi căta drum spre chemarea văilor. 

Când am apropiat buzele însetate, priveliștea s'a înecat în încre= 
ţirile apei. Au înviat la loc toate, după ce inelele mărunte s'au stins, 
limpezind din lume nehotărîtă de fantome, fulg de nor călătorind în 
albastru, vârfurile luminate de brad, umbra fugace a sborului de pasăre. 

Priveliştea rară era de două ori. Odată aevea, alături. A doua. 
oară, înlăuntru, adâncită răstrânt în cleștarul rece și viu. 

Indelungă vreme am stat cu lespedea de isvor căpătâi, cu fața: 
în sus, cu mâinele sub cap, cu ochii pierduţi în înaltul cerului. Sub- 
teran, din piatră, vorbea glasul apei. Murmur prietenos şi fără odihnă.. 
Din tainice ascunzișuri panglica subpământeană străbătea la lumină. 
Drumul era lung şi fără, adăpost. Jos se îmbăiau în soare târguri cu: 
luciri de turle, cu forfota omenească, cu desnădăjduite spasmuri de 
viaţă — pieţi lărmuitoare, pereți cenușii, fum de furnale, norod pestriţ; 
funingine şi colb de uliţi, Intrevăzută de aici, viața de acolo apărea. 
neîndurață osândă şi deşertăciune. | 

Dar șuvița apei de aici mergea să se împotmolească acolo.. 
Avea să ude țărmuri cu zăvoaie de sălcii, să se râsfire în prunduri, 
să despice lanuri cu spic greu, să curgă pe sub poduri de piatră în 
târguri unde apa se prelinge somnoroasă, cu stele de ulei şi turbure: 
pentru totdeauna. Șagalnicul glas argintiu de zici, acolo muţește, 
Străvezia undă de aici, acolo se târâie vânăt în vinete nisipuri. 

Povestea lui era povestea vieților noastre. Acolo jos, și eu şi el, 
ne vom regăsi cândva, mâine poate, mai târziu poate. Dar fețele noastre 
altfel vor fi şi unul pe lângă altul vom trece fără tresărire şi fără să 
ne știm. 

M'am ridicat în „genunchi să plec.. 

In oglinda apei se topi alt-nor.: 

Am întrebat în vale cum se numește pârâul. 

— N'are nume, grăi omul săltându- și bond'ţa pe umeri. Poienei 
îi zice poiana caprei, dar pârâul mare nume. la, un pârăuaş acolo, 
cine să ştie de el?.,. 


In primăvara aceasta, drumul mi-a fost din nou pe acele tărâmuri. 
După mulţi ani și după năpraznice vremi. 

Din creștetul muntelui priveliștea nu mai cuprindea acum trei 
țări, vinele albastre ale apelor nu mai scriau trei hotare, satul surâdea 
pitit în văgăună sub soarele nostru și sunetul lin al tălăngii nu mai 
murea pe plaiu strein. 

Coborâșul era încă trist, fiindcă multe wistefi ne cearcă încă 


sufletele. 

Dar soarele primăverii lumina blând, cerul era înalt şi limpede, 
depărtările se desluşeau în văzduhul străveziu, calme şi în vestmânt 
verde- fraged de Mai. Mâhnirile nu puteau fi decât trecătoare. 

In poiana cu pijștea umedă de rouă -am poposit din nou la 
pârâul fără nume,  - 

Ca şi atunci am plecat buzele tnsetate şi priveliștea s'a înecat 
o clipă în încreţirile apei. Și iarăşi au înviat toate Fa loc, când inelele 


Sau limpezit ogliadind din. lume nehotărită de fantome, vârfuri lumi- 


utate de brad, sbor de albină, fir clătinat de floare. Nunai chipul. şi 
ochii dinlăuntru răspundeau. privirei altfel de cum au fost: obraz cu 
brazde de ani, ochi cu strălucirea stinsă. Din adânc şi-a apropiat 
buzele către buzele mele, să soarbă gura rece de apă, un craniu. 
Anii wau schimbat nimic din tinerețea eternă de aici — au bântuit 
greu pe cei de acolo. 

. M'am ridicat în genunchi, ca şi atunci, să plec. Am privit împrejur. 
Nu — ceva era schimbat și aici. 

O piatră, o singură piatră pe care n'o recunosc. E în chipul unei 
cruci, și e la căpătâiul unei movile aproape scufundate, îmbrăcată de 
colţul tânăr al ierbei. Ceva se desluşeşte scris. Incerc să citesc. Un 
singur cuvânt: Soldatul... Mai departe mâna care scrijlase n'a putut 
sfârși; a obosit ori ma mai avut vreme, Muşch ul a îmbrăcat piatra, 
ierburile au crescut la „rădăcină, vrejuri s'au îacolătăcit, piatra face 
acum parte din priveliște, a fost cuprinsă pentru totdeauna în munte, ` 

Lângă pârâul fără nume, mormântul fără nume: 

__ Departe de tot, lucesc în văi târgur: cu clipiri de turle, cu Jăr- 
muiri de, norod, ziduri cenușii, fum de furnale, colb' de uliţi. Aici, 
ciripeşta pe colțul de piatră o pasăre cu guşa de aur, săgzată o albină 
de aur. Albastrul cerului e de vis, pârâul fără nume îşi sună ușor 
zalele de argint, le sună de'veacuri cum înainte le va suna veacuri. 

Gândul de acolo nu se întoarce niciodată aici. 

De asta viaţa: de jos e fără senș, mohorâtă Şi plină de deşer- 


i “tăciune. 


Dar de atunci am aflat taina. In cele mai ari ge și pline de 
zădărnicie ceasuri, gândul la pârâal fără nume străbate deodată adiere 
răcoritoare. Pe buze învie mirosul umed de mintă. lar amintirea crucei 
fără nume este Demi toate deșertăciunile o gravă şi neros'ită mustrare. 


CEZAR PETRESCU 

Copiii bucătăresei la Londra 


— Acordul anglo-bolşevic — 


Deși Lloyd George calificase pe bolşevici de canibali în 1918 
şi întreținea în cursul anului 1919 patru armate intervenţioniste contra- 
bolşevice, — o împrejurare care nu l-a împiedicat ca în 1921 să 
încheie primul tratat comercial cu reprezentantul acestor canibali, 
Crasin, — bolşevicii rămân totuși, după proveniența lor, copiii nimănui, 
“copiii bucătăresei. Ori cât ar invoca paternitatea socialistă a lui Karl 
Marx, nici după chip, nici după asemănare, ei mau nimic comun cu 
acest „părinte general“ al tuturor felurilor de socialiști. Ca document. 
al provenienţei lor marxiste, copiii bucătăresei pot prezenta numai ` 
cele câteva fraze/ revoluționare cu care au aprins casa stăpânului, 
unde se pripășeau. Nimeni nu știe cine i-a conceput. Toţi au văzut 
însă iucendiul ce Pau făcut. Nu în zadar, deși întâmplător — au venit 
în lume, Predestinați să surpe casa domnească — în timpul de declin 
al „domnilor“ — copiii bucătăresei, fără tradiții şi fără întrezăriri în 
viitor, mau lăsat piatră pe piatră din clădirea domnească. Ne având | 
altă morală decât morala resturilor de la masa socialistă, aplicând 
aceasta morală la lumea burgheză — ce își trăește senilitatea — au 
ajuns la concluzia că lumea în care trăim trebuie prefăcută în praf. 
In altă epocă, în care cruzimile nu lipseau și minciunile aveau tot 
atâta strălucire ca şi astăzi, copiii bucătăresei, legați cu lanţuri grele 
de gât, arfi fost intorși. acolo: de unde veniseră. După războiul mondial 
— ei auerăsărit pe planul întâiu al vieţii politice, și din rozători de 
oase marxiste, au devenit factori. Bolşevicii sunt astăzi factorii politici 
principali în domeniul tuturor tratativelor, tuturor sforțărilor de a 
pune roțile lumii noastre pe șinele ordinei și a vieţii normale 

din trecut. Ca factori negativi, ei dau caracteristica întregului veac: 
veacul acesta e veacul copiilor bucătăresei. 


* 
* + 


, Cu ei, strânşi în mușuroiul internaționalist de la Moscova, șeful 
mternaționalei -a Îl, şeful în acelaș timp al guvernului statului celui 
mai antidemocratic și sălbatic de imperialist — Anglia, — socialistul 
Macdonald încheie tratat politico-comercial, după ce mai întâiu bine- 
voise a le da — formal — o existență de jure, acea cerută de la 
toți câți întră şi trăesc în casa „domnilor“. Cu ce- scop a făcut 
aceasta, atunci şi acum, Macdonald, reprezentantul unei Internaţionale 
socialiste şi şeful guvernului Angliei imperialiste? Din dragoste — nu. 
Fiindcă am urmărit în literatura luptele dogmatice între toate sectele 
socialiste, am văzut câtă intransigenţă sa ridicat între menşevicii 
marxişti — socialdemocraţii — și bolşevicii marxiști, — comuniştii- 
internaționalişti.  Pretinzând cu pasiune la primul grad de puritate în 
înţelegerea testimoniului marxist, şi unii și alţii, sau redus la linia de 
nimicire, din prea multă dragoste şi credință față de Marx. Câad 
viața le-a dat posibilitatea: ca statele să fie conduse când de unii, 
când de alţii — raportul între copii legitimi ai lui Marx şi cei bănuiţi 
că ar fi ai lui — a fost un raport de exterminare. Bolșevicii au 
nimicit ca pe guzgani periculoși pe sacial-democraţii în Rusia boişe= 
vică. Socialdemocraţii, la rândul lor, au exterminat pe bolşevici cu 
conştiinţa liniştită, că scapă societatea de criminali de rând: Georgia 
socialdemocrată ne-a dat destule exemple. Dragoste, deci, n'a putut 
să fe între reprezentantul Internaționalei a If și reprezentanții Inter- 
naționalei a HI, cari au realizat un tratat de dragoste, la Londra, în 
orașul unde se află mâna aceia strașnică de financiari, cari stăpânesc 
a patra parte din populaţia întregului pământ. | 
Nici mâcar un dor de „punctele lui Wilson“ nu i-a chinuit. 
“Căci atunci când începură, ca licuricii în noapte, să strălucească 
aceste puncte în: înspăimântătoarea noapte a anului 1917, socialde- 
mocr:ţii din Internaționala a Il au fost demult rânduiți sub steagurile 
biruințelor à outrance ale fiecărui stat naţional, iar socialdemocraţii, 
cari zvâcniră din subsolul: sufletelor dezagregate în tranşee şi cari îşi 
ziseră mai târziu comunişti, aruncară în aceiaşi noapte, stăpânitoare 
încă, lumina roșie a aprinderilor de jos în sus: a azvârlirilor 
«tuturor lucrurilor în aer. Wilson rămânea un ridicol, -— un om de 
studiat: evangelia lui pacifistă străluceşte în albăstrimea cerului, și 
poeţii visători şi umanitarişti pot — numai ei -- în voie, să-i citească 
literele şi să-i înțeleagă înțelesul. Reprezentanţii celor două internațio- 
nale nu sunt poeţi: realizarea tratatului de la Londra, nu a eşit din 
spiritul lui Wilsân, nu s'a ridicat pe un citat din Evangelia lui paci- 
fistă ci este monumentul celor mai tragice calcule. O parapteză nu 
este de prisos: a porni să construeşti viaţa umanităţii turburate de 
acum după testamentul lui Wilson, înseamnă să ştergi cu mâna 
“tratatul de la Versailles şi toate celelalte tratate împreună cu el, 

fiindcă numai dreptățile unora se cuprind în ele: Wilson şi Europa 
după războiu amintește, cu proporţiile rezervate — pe Hristos şi 
Golgota .. . ; i i 

Nici Internaționala a IE nu poate, nici Internaționala a HI nu 
doreşte să vadă pacifismul lui Wilson realizat în fărâmiţele în care 
el e astăzi realizabil. Fiindcă Internaționala a ĮI serveşte cu slugămicie 
interesele burgh-ziei capitaliste, deci antiwilsoniene, iar Internaționala 
a Iil tinde la revoluţii cu totul opuse celor ce le-a dorit şi pentru 
cari a lucrat fostul preşedinte al Statelor Unite. Tratatul dela Londra 
între reprezentanţii celcr două Internaționale, este în esența sa un 
calcul pentru salvarea altor interese decât cele ale proletariatului 
englez şi rus. i i 


* 
* *. 


Imperialismul Marei-Britanii, care se exprimă prin dominaţia 
oligarhiei financiare engleze, a sterelor dirigente, asupra unui sfert din 
populația pământului e. la începutul sfârșitului său. Prăbuşirea impe- 
rialismului englez a început. Istoria de până acum a Angliei se sfârşeşte, 
Mişcările revoluţionare din Irlanda, India, Egipet, Sudan, Transvaal, 
toate ţinuturile unde :Londra _a întins stăpânirea capitalului din City, 
au ridicat lozincile independenţelor naţionale. Contradicţiile ireductibiie 
între democratismul : englez formal şi fictiv, şi realitatea imperiului 
britanic au ajuns la ciocnirea de care se surpă statele. Democratismul 
imperialismului englez în politica sa mondială nu este decât ideo- 
logia plantatorilor, a exploatatorilor, a lirelor sterlinge, a oligarhiei 
plutocrate din Londra. Democratismul imperialismului englez este, în 
rezultatele sale, exploatarea de secole a atâtor naţiuni. colorate, cari 
nu citesc pe Shakespeare. Impotriva acestui democratism britanic se 
ridică ideia naţională a tuturor naţiunilor subjugate.. Dacă până acum 
subjugarea lor era posibilă şi ușoară, astăzi, — nu după anunțarea 
punctelor lui Wilson despre dreptul fiecărui popor la autodeterminare 
națională, ci ca o etapă inevitabilă a evoluţiei spiritului uman, atâtea 
sute de milioane de oameni nu mai vreau, numai pot fi ținute în jugul 
„civilizaţiei“ din Londra. ldeia naţională a popoarelor subjugate e focul 
nestins, de care se va incendia imperiul britanic. Fiecare zi ne va 
aduce o nouă dovadă, un nou fapt — o afirmare a vitalității acestei 
idei. In măsura deci în care începe eliberarea popoarelor, în aceeaş 
măsură începe încetarea Angliei imperialiste, reducerea forței de dominație 
a capitalului din City. In felul acesta Imperiul britanic a. devenit 


terenul cel mai favorabil pentru răspândirea ideilor antiimperialiste și 


dezlănţuirea dinamicei revoluţionare, Nu fără să cunoască „lucrurile“, 
președintele Internaționalei a Il-a, Zinoviev, la ultimul congres pan- 
comunist, dela Moscova, anunţase pe delegaţii legiunilor internaționa- 


liste, că Imperiul britanic se poate acum uşor distruge. Revoluţiile 


sporadice din periferia imperiului, anunţate de presa engleză ca fapte 
diverse și uşor lichidabilv, în Federaţia Sovietică se sărbătoresc ca 
izbucniri îmbucurătoare ale revoluţiei sociale. Agenţi bolşevici, experți 
agitatori, dolari, literatură, avânturi și făgăduinţi trimise dela Moscova 

ïn toate întinsurile imperiului britanic, extasiază pe de o parte masele 
subjugate — pe motivul revoluției naționale, urmărind pe de altă parte 
prăbușirea imperialismului capitalist englez pentru accelerarea revo- 
“luţiei sociale. Pentru încetarea propagandei lor în þndia, Egipet, Irlanda, 
“Sudan, Africa, Australia, bolşevicii au cucerit recunoaşterea de jure. 
Pe de altă parte, majoritatea absolută a populaţiei engieze o formează 
proletariatul. Așteptând mult dela guvernul socialist al lui Macdonald 
:şi Hendersoa, proletariatul englez n'a căpătat în schimb nimic. Marea 
grevă a lucrătorilor de acum câteva luni a arătat că Anglia continuă 
și sub Macdonald; că, adică, proletariatul rămâne și în timpul guver- 
mării socialiste sub stăpânirea de fapt a burgheziei capitaliste. Această 
a doua contradicţie internă între exoresia politică și forțele economice 
:se exploatează zi cu zi de agitatorii bo'şevici. Folosindu-se de aceste 
zile tragice pentru integritatea imperiului britanic, bolșevicii au apăsat: 
«creditele ce le vor primi, tratatul dela Lontra, e o dovadă astăzi în 
«mânile tuturor sociologilor politici că pe slăbiciunea, pe începutul de 
sfârșii al Angliei imperialiste se ridică şi se întărește — deși pentru 
„Joarte scurtă vreme — imperialismul Internaționalei a III-a. Cele 500 
milioane lire sterlinge, ce le capită Internaționala a IH-a dela capita- 
liştii englezi, prin mijlocirea unuia dintre şefii Internaționalei a Il-a, 
e un tribut, cel mai mic, ce începe să-l plăteasca Anglia. politicei sale 
geniale de a fi scăpat dela moarte sigură, la începutul anului 1921, 
pe bolşevicii cari, astăzi, încep să o gâtuie cu propriile ei mijloace de 
gâtuire. j 

G. M. IVANOV ` 

O curte pustie 
i. 


La poalele Mureşului este un sat amărât,și în partea de către 
răsărit a satului o curte pustie. lar. în mijlocul curții o grămadă de 
gunoiu: 

In Curtea asta nu intră nimeni, nici-odată, o ocolesc şi cânii, Nu- . 
mai nopțile de Joi spre -Vineri vine „hârca“, se așează pe gunoiu, îşi 
despleteşte părul şi se apucă de pieptănat. Apoi scoate din sân o 

pungă de bani, îi: “golește pe gunoiu și numără, numără mereu şi 
“râde : 

— Hi, hî! 

lar ealo Ta cântatul cocoșilor strânge banii repede în pungă și.. 
pierde urma. Asta așa-i, de patru ani încoace. 

Mai "nainte era lume şi viață şi pe aici : lângă grămada de gunoiu 
un grajd cu vite, în partea de sus a curții o căsuță curată, iar pe 
prispa casei şedea o nevastă tânără, cu furca la brâu și privea înde- 
Jungat spre îndepărtatul răsărit. 

Din când în când se auzea din casă un glas răguşit şi totuşi 
"puternic: 

— Hai în casă odată, luate-ar dracu! Te-a ajuns torsul, mân- 
cate-ar viermii să te mănânce, jivină spurcată ce eşti.. Vrei să mab 
vezi vre-un fecior, hai? 

“Oprind fusul, nevasta își ştergea o lacrimă pe furiș, 

— Taci mamă, nu te face de râs, ajungă-ţi cât mai făcut până 
acum. 

Bătrâna în casă își mușca buzele, iar nevasta se ridica încetişor, 
intra şi punea un lemn pe foc. 

— Ascultă mamă soacră! — zise însfârşit — să știi că nu-ți. 
mai rabd, trei ani de zile am răbdat doar destul. Te-am ascultat, te-am 
cinstit, am lucrat ca un bou, dar de-acum nu-ți mai „rabd, mă duc cât 
văd cu ochii... 

Se aşeză pe-o laviță de lângă perete şi se puse pe tors, iar bă- 

trâna, după-ce îi aruncă o privire fulgerătoare ieşi trântind ușa. Ne- 
vasta, în dreptul ferestrei, o urmări până când o văzu că iese pe 
poartă şi atunci... răsuflă ușurată. 

Aşa i-a fost viaţa, trei ani încheiaţi. Lui Ion, i-a spus înainte de 
cununie: 

— Mă tem, loane, că mo să pot ieși la cale cu mamă-ta. 

— Nu, Lino, — îi zise lon mângăindu-i fruntea — în Casa mea 
o să poruncesc eu, nu soacră-ta.. . 

S'au cununat şi au dus lume albă, vreme de-o jumătate de an... 
loa îi împlinea toate voile, iar bătrânei nu-i da cuvânt. Când în săp- 
tămânile cele dintâi bătrâna incerca să-şi „piaptene“ nora, lon o lua 
pe de-a întregul: 

— Mamă, Linei îi poruncesc numai eu, că eu îi sunt bărbat... 
iar dumneata îi ești numai soacră... 

— Dar tu ce-mi eşti? — se răsti bătrâna ca ieșită din fire. 

— Eu ţi-s fecior şi ți-le rabd toate, că sunt dator... dar Lina, 
nu ţi-e fată... 

-După o jumătate de an, când s'a început războiul, nici-o ne- 
vastă ma vărsat atâtea lacrimi, ca Lina după lon. L'a petrecut la tren, 
ľa îmbrățișat de nenumărate ori, iar când nu se mai zărea nici fu- 
mul trenului care-i ducea fericirea la războiu, sa întors acasă să-şi 
înceapă iadul ei de viaţă. 

De-ar fi fost numai iad... Dar încornoraţii nu puteau să fie atât 
de răi, ca soacră sa. De se scula de vreme ori târziu, de se spăia cu 
săpun ori fără săpun, de mânca mult ori „Puțin, nici-cum n'o nimerea... 
Când îşi pierdea răbdările, o lua către câmp, se aşeza pe iarbă, sco- 
tea din sân ultima scrisoare alui lon, o săruta pe “toate feţele şi plân- 
gea. Erau singurele clipe de fericire în viața ei: privind scrisoarea 
părea că să întipăreşte de-odată de filele ei chipul mândru al lui lon, 
care-i zâmbia dulce și-i. șoptia: 

— Mai rabdă Lino, că vin eu acasă, acuşi,.. Când se întorcea 


“acasă, o găsea pe bătrâna făcând spume la gură: 


— Te-a apucat strechia, hai? Bietul Ion, el geme prin spitale şi 
nevăstuţa lui... o iea după feciori... 

Lina răbda, ea ştia numai de ce: de dragul lui lon. Când dela 
o vreme nu-mai primea: nici-o scrisoare dela el, simţea că trebue să 
pună capăt răbdărilor. 

Când gândurile ei ajunseră pân'aci, se deschise uşa și intră 
soacră-sa, ca o furtună. | 

îi ja Ce-i, îrumuşico ? — îi zise râzând batiocoritor. Te-ai săturat 
de mine? Cred! Nu -poți să-ţi joci mendrele cum vreai? Ai vrea să 
te duci la ibovnic? Du-te... 

Sărind de-a dreptul în picioare, îşi prinse soacra de umeri, 
cu amândouă mânile şi o scutură din toate puterile. 

— Ascultă, bătrâno ! — îi strigă cu glas puternic şi răstit. Să 
nu crezi că vreau să-te bat. Nu-mi spurc mânile cu spurcatele tale 
oase... dar să ştii, că dacă nu mi-te omeneşti, eu ţi-s popă de-acum 
înainte... 

Incremenind, bătrâna se zmulse din mânile ei şi fugi în curte. 
IL 


Era Joi seara, când sau întâmplat acestea. După plecarea soa-. 
cră- sei Lina işi priponi coatele în. masă și capul în palme, și se porni 
pe plâns, un p'âns ușurător, după care îi trecu parcă toată mânia. 
sApoi ieși în curte și ea, să mai isprăvească una-alta peafară şi văzu 
pe soacră-sa în poată, povestind cu un om. La început părea că omul 
e ovreu, purta o barbă lungă și nepieptănată, dar privindu-l îndelung, 
cunoscu de pe straiele lui că-i soldat întors din Rusia. | 

— Nu putem, bade — îi zicea bătrâna — suntem numai două 
femei la casă şi casa ni-e strîmtă. Cearcă aiurea! ' | 

— Unde să mai încerc? — oftă omul uluit. Am încercat la 
toate casele și am primit pretutindeni acelaş răspuns. Nu pot să dorm 
afară, nu-i primăvară încă... Faceţi-vă milă... veţi avea doar și dum- 
neavoastră pe cineva dus în războiu... 

Lina tresări, i-se părea cunoscut glasul acesta răguşit şi se a- 
propiă și ea de poartă. i 

Omul o privi drept în ochi, apoi își plecă capul oftând, 

— De unde vii, bade? — îl întrebă Lina. 

— Din Rusia, leliță și mă duc acasă, colo lângă Zâlău. Dar... 
nu mai pot de picioare... N'aş cere eu sălaş, că am femeie şi copii... 
aş sbura 'de-aș putea... Fie-vă milă... i 

Tresări și Lina. ; T a 

— Vezi, mamă — zise către soacră-sa — omul ăsta parcă sea- 
mănă la glas cu lon... l 

- — O fi sămănând, Jelifă — răspunse omul lăcrămând — ei, 
multe glasuri temeieşti mi-s'a.părut şi mie că seamănă cu al Nastasiei 
mele... 

Il duseră în casă, îl îmbiară cu de-ale mâncării, apoi îi aşter- 
nură pe faţa casei, lângă cuptor. Omul își făcu trei cruci și se în- 
tinse pe aşternut. Povesti câtva timp cu femeile, apoi se ridică de- 
odată în genunchi, își desfăcu cămașe, scoase o pungă, o goli pe ţol - 
şi începu-să numere bani: o sută, două, trei, şapte, o mie, două, 
trei mii. i 

— Doar ți-au pierit din bani? — îl întrebă bătrâna, privindu-l 
cu ochii scânteietori. SA gi 

— Nu — răspunse omul — dar aceștia-s bani trudiți, câștigați 
în Rusia şi vreau să-i mai număr odată, să nu lipsească nici o les- 
caie, Mâne la prânz voi fi acasă, o să-mi văd femeia și copiii... le 
duc bani, să nu mai fie săraci; că tot săraci am fost... 

Isprăvi cu număratul şi oftă din greu: 

— Patru mii cinci sute! 

l Apoi îşi înfundă punga subt cămaşe și adormi în curând tun, 
culcat pe spate, horcăind, cu gura căscată. 

Bătrâna, care se culcase într'un pat cu Lina, ofta mereu: 

— Patru mii cinci sute! 

lar mai târziu! 

— Şi cine ştie, că el a dormit la noi? Cine ştie, că el a venit 
din Rusia? Cine ştie când a plecat dela noi şi unde sa dus? O sin- 
gură lovitură cu muchea săcurii... 

Lina îi astupă gura cu amândouă mânile. 

— Ce vorbeşti mamă? Ţi-ai pierdut minţile ?... 

Bătrâna nu avea astâmpăr, se svârcolia în toate părţi le şi ofta 
din greu. Dela o vreme s'a sculat şi s'a așezat pe dunga patului. 

— Ce vreai, mamă, pentru numele sfântului? — îngână Lina cu 
glas tremurător. 

— Nimic, nu fi nebună ! Doar nu moi apuca eu, hârcă bătrână, 
să omor oameni ? Trebuie să te pricepi la glumă... Vreau numai să mă 
piaptăn.. 

Incărcă cuptorul cu lemne, apoi puse câteva linguri de untură 
într'o cratiţă ţi o aşeză pe cuptor, la para focului. 

Neliniștită, Lina îi urmăria toate mişcările. Bătrâna începu să se 
pieptene, iar untura sfârăia în cratiţă. 

— Ce vrei să faci cu untura, mamă ? 

` — Să-mi ung părul... 

Dela o vreme o biruise şi pe ea somnul. Atunci bătrâna se a- 
propie tiptil de Cuptor, luă cratita cu untură clocotită și se plecă la 
strein. Tremura în toate membrele, dar... în clipa următoare, ca îm- 
pinsă de-o putere nevăzută, apropiă cratița de gura deschisă a străi- 
nului şi îi turnă toată untura pe gât. Străinul mai horcăi de două- 
trei ori... 

Lina dormia, visa că a venit lon,. cu barbă lungă şi cu bani 
mulți, tocmai ca “străinul ăsta... 


UL. 


Când s'a trezit, în zorii zilei, soacră-sa gia pe vatră şi se 
pieptena, privind cu ochi speriați para focului. 

— Unde-i omul, mamă? — „strigă înfiorată. 

— Sa dus, sa "dus Lino, — îi răspunse fără s'o privească, tră- 
gând cu pieptănul prin păr. — A plecat de cu noapte, a zis că are 
drum lung și se duce. 

Lina sări din pat și cercetă casa cu deamăruntul, Neaflând nici 
o urmă de sânge, răsuflă uşurată. Apoi după-ce isprăvi cu măturatuł 
casei ieşi în curte. 

Tocmai întra pe poartă un om, ca venit din altă lume. Era Va- 
silica pie opiu, prietenul de cruce al lui lon. Nu-l văzuse dela în- 
ceputui războiului şi alergă veselă înaintea lui, 

— Şa sculat Ion? — o întrebă Vasilica după ce-i întinse mâna. 

— Ce lon? 

— Bărbatul tău... 

— Ce bărbat? — întrebă acum Lina îngălbenind. 

— Ion! Las”, nu te mai preface... Doar laolaltă am venit dim 
Rusia.. Ori... doar s'a culcat aiurea? Ştii, el e poznaş câte-odată... 

Zicea, că o să-şi schimbe glasul, să nu-l cunoaşteţi... iar peste. noapte 
se scoală, îşi rade barba și-apoi... vă trezește, să vă facă bucurie... Eu 
i-am spus să nu facă prostii... - 

— Vai, vai, vai, — răcni Lina dintr'odată întrerupându-l și... nă- 
văli ca o furtună în 'casă. 

— Unde-i lon? — se răsti către bătrâna, ca ieșită din minţi — 
unde-i lon, auzi hârcă blestemată, unde-i lon? 

— Ce lon? — bombăni bătrâna scăpând piaptănul din mână. 

— lon al meu — urlă acum Lina — unde-i Jon al meu? 

Fără să aştepte vre-un răspuns, a înhățat-o de păr şi a târât-o 
pe ușă afară, în curte. 

Acolo erau vre-o zece oameni, cari auzind de venirea lui Ion 
alergară să-i spună bun sositul. Vasilică le vorbia mişcând din mâni. 

— Unde-i lon, fiară blestemată? — striga Lina târând pe bă- 
trâna de alungul curţii. 

Bătrâna gemea, învârtindu-și ochii în toate părțile. 

Oamenilor, nu li-sa părut a bună grămada de gunoiu de lângă 
graid, aduseră câteva târnăcoape şi o răscoliră. Se ivi în curând un 
trup de om cu barbă lungă. 

— Ţi-ai omorât feciorul, hârcă! — mai răcni Lina izbind pe bă- 
trâna de pământ. 

Apoi aleargă la cadavru şi îl îmbrăţişă cu patimă. 

— lată ochii lui... şi eu nebuna și oarba... nu Pam cunoscut.. 

„Aşa, cum îl ţinea îmbrățișat, învineţi. toată şi.. .. Căzu fără simtire, 
alături de lon. 

Bătrâna își pierdu urma. O aflară mai târziu spânzurată, în podul 
casei, lar în sân, lângă țâța stângă, aflară punga lui lon, 'cu patru mii 
cinci sute.. 


kod 
kod * 


: Casa, grajdul și vitele le vândură la licitaţie și le duseră de-acolo, 
dar grămada de gunoiu n'a voit s'o cumpere nimeni, așa primarul sa- 
tului a, îngăduit pe oricine să-l ducă în cinste, dar nu l’a dus nimeni. 
Acolo stă și acum, o ocolesc şi cânii și va sta multă vreme încă, 
până când se va preface în pământ. In Curtea aceea nu intră nimeni, 
nici-odată, mai ales nu în apropierea grămezii de gunoiu. Numai Joi 
noaptea spre Vineri vine „hârca“, se aşează pe gunoiu şi se piaptănă. 
Scoate apoi A pungă cu bani şi face: 

— Hi, hî! 

Până ia cântatul cocoșului... 

SEPTIMIU POPA 

Situaţia funcționarilor 


Organizarea administrativă a ţării noastre este clădită nu numai 
pe principii. greşite, ci rătăcirile ei se țin lanţ până în: cele mai mici 
amănunte. Legile de organizare generală, caşi cele speciale, cu regu- 
lamentele lor cu tot, -sunt tot atâtea obstacole ridicate în calea nor- 
malizării şi consolidării, după care ahtiem cu atâta îngrijorare și ne- 
răbdare. Cunoscând răul care naşte-pentru colectivitatea organizată - în 
stat din această pseudo-organizaţie, să ne îndreptăm privirea și asupra: 
elementului care cel dintâi se isbește de aceste legi, asupra funcţio- 
narilor. Aceştia ne ofer tristele apariţii de suprafaţă, consecințele firești 
ale unui neajuns fundamental, și lor, tocmai din acest motiv li se 
aduc grave acuzaţiuni, de multeori nedrepte şi nemeritate. 

Dacă am sta să analizăm cu rigoare izvoarele noastre în materie 
administrativă, cu surprindere am constata că, întocmai ca în societățile 
primitive, nici: o lege nu se încumetă să depăşească domeniul vieții 
zilnice; Statul nostru, condus de o concafpţie mai mult ca greșită, 
nu se gândește decât la apărarea intereselor sale materiale, pe cari 
se năzuește a le ocroti într'o formă cu care înstrăinează pe cei-dintâi 
chəmați a-i da concursul. Urmărind un ideal material în sensul strict 
al cuvântului, statul a ajuns în cel mai acut conflict cu slujbașii proprii. 
Aceia, cari, în mod normal ar trebui să trăiască unul cu altul, ne apar 
ca adversari ireductibili, atentând reciproc la averea şi. siguranţa lor. 
In acest chip, administraţia țării, în loc.să fie un instrument de armo- 
nizare şi conducere a întregei colectivități naționale, activitatea ei dă 
maştere la aprige conflicte interne, lăsând interesele societății în afară 
de sfera de preocupări a statului astfel- reprezentat. Lupta aceasta in- 
ternă, ca orice frecare de ordin real, este foarte crâncenă, trecând 
peste orice altă consideraţiune. 

Principala cauză care abate organismul ţării dela adevărata ei 
menire şi care alimentează continua surescitare, este insuficiența absolută 
a salariilor funcţionăreşti. Aceia cari au ridicat idealul material la 
rangul de dogmă de stat au uitat că principiul se va repercuta şi 
asupra societăţii şi indivizilor, anihilând și în sânul acestora orice. .. 

ideal moral. Nu putem cere idealism într'o societate unde totul se 
clădește pe valori materiale; mai ales în vremuri ca. acestea, când 
mizeria prea adesea bate la uşa tuturor. A fı idealist astăzi, după 
mentalitarea curentă înseamnă a fi un boem, dacă nu chiar aventu- 
rier în toată legea. Numai așa ne putem explica, pe deoparte, nemai- 
pomenita zgârcenie ce o manifestă statul faţă de propriile sale organe 
prin cari trăeşte, pe de alta lipsa de respect şi dragoste faţă de tot ceeace 
aparţine statului. Trăind din sgârcenie, cum o să-ţi iese în cale numai 
lume generoasă!? Suntem singurul stat care nu recunoaște salariul 
minim de existență, decât doar în legea financiară, ca bază de impozit, 
fixată întrun mod pe cât de ireal, pe atât de arbi:rar. 

Mai sunt şi alte state, cari din cauza greutăților cu cari se luptă . 
nu-şi pot plăti funcționarii după trebuinţele vieții. Dar dacă nu-i poate 
retribui prin alocaţii bugetare, găsesc alte mijloace pentru. ușurarea 
traiului lor. Chiar unii din vecinii noştri, cu o criză economică și 
financiară cu mult mai pronunțată, au reuşit să reuşit să curme în 
bună măsură îngrijorarea funcționarilor în ce priveşte traiul, prin apro- 
vizionarea lor în natură. 

Din nenorocire, la noi nu se face nici una nici alta, decât în 
mod cu totul sporadic, deși statul dispune de atâtea mijloace s'o facă. 
Chiar modestele venite existente, cum ar fi diurnele de deplasare, 
sunt așa de ridicole şi se acordă cu atâtea formalităţi, încât funcţio- 
narii au oroare de orice serviciu în afară de sediul lor. Revizorul de 
plasă, bunăoară, are o diurnă de 20 lei pe zi. Cine este naivul să 
creadă că din această sumă — pentru care însuşi statul nu-i dă decât 
20 ţigări şi o cutie de chibrituri — își va putea face serviciul în mod 
dema şi conştiincios? Nu este nici o mirare deci, dacă auzim că re- 
vizorul este aşteptat de către cei supuşi controlului său cu stampila 
în gară, ca so imprime pe scriptele justificative. Astfel, revizorul 
inspectează într'o zi atâtea localităţi câte vor cădea dealungul drumului 
de fier, satisfăcând fără par şi poate dispozițiunile legii contabilităţii 
“publice, dar nici decum serviciul său, sau interesele statului. 

Dar slaba retribuţiune a funcționarilor mai păcătueşte și prin 
forma prin care se dă, jignind -grav sentimentul lor de demnitate. 
Medicul rural, de pildă, vizitând comunele din circumscripţia sa, trebuie 
să se prezinte la postul de jandarmi, ca să confirme vizita medicală, 
o îndeletnicire pentru care ştim cât de chemaţi sunt jandarmii noștri. 
Funcţionarul superior, care deplasându-se face uz de trăsură, trebuie 
să ceară chitanţă în regulă dela birjarul respectiv. Achiziţionarea unor 
' asemenea probe va avea ca rezultat, că funcţionarul ori va dărui: 
statului această sumă, ori va fi forțat să-și plăsmuiască o chitanţă, 
căci nu s'a mai pomenit liberarea de chitanțe „în regulă“ de pe capra 
trăsurilor birjăreşti. 

Unele dispoziţiuni din legile noastre sunt deadreptul barbare. 
Când un profesor sănătos va absenta dela cursuri, legea admite să-și 
plătească un suplinitor. Dacă însă profesorul va lipsi dela școală din 
motive de boală, aceeaş lege îi reduce salariul la jumătate, pentruca 
să nu-şi mai poată plăti un substitut şi să nu mai poată nici trăi, 

la asemenea împrejurări este firesc, ca soarta comună, la fel 
de vitregă, să închege rândurile funcționarilor nu în interesul statului, 
sau pentru atingerea unor idealuri de ordin spiritual, ci p:ntru ajun- 
gerea unor scopuri particulare, ale”lor. Ei vor avea o perfectă înţele- 
gere pentru greșelile şi slăbiciunile confraţilor întru mizerie, cu atât . 
mai mult, cu cât legea îi pune în dependenţă pe unii față de alţii. 
Urmărind un falş şi excesiv control, doctorul se pune în dependenţă . 
de jandarm, administratorul de plasă de secretarul comunal sau de 
primar, etc. Consecințele acestei confuzii vor duce la rezultatul, atât de 
vechiu şi atât de bine caracterizat de înțelepciunea populară: că- „O 


mână spală pe alta“ (— şi amândouă vor mânji obrazul! —) sau „corb 


la corb nu-și scoate ochii.“ 

Aceste câteva exemple, culese la întâmplare, nu pot da nici măcar 
O palidă ilustrare a sinistrului tablou dimprejurul nostru, care ne re- 
zervă zeci şi sute de alte aberaţii, din rândul cărora e greu să le 
alegi pe cele mai reprezentative, Dacă va mai dăinui acest sistem, va 
dispare orice înfățișare modernă a vieții de stat, fără să mai ştim de 
unde provine răul. Omul de stat se va găsi în "fruntea guvernului ca 
doctorul înaintea bolnavului incult, pe care toate îl dor, dar fără să 
poată da vreun indiciu care să înlesnească diagnosticul. 

In momentul de față, boala încă este cunoscută şi reţeta lecuirii 
ei ar putea fi următoarea: ? 

1. Salariile funcționarilor să se fixeze după minimul real de 
existenţă; 

2. generalizarea venitelor laterale legale; 

3. introducerea controlului disciplinar ierarhic, eliminând orice con- 
trol politic central şi pe cel reciproc, la fel de incompetent; 

4. desvoltarea pe: toate căile şi cu toate mijloacele a controlului 
Gohauiaţe) pe care nu-l poate înlocui nici cea mai draconică lege. 


P. NEMOIANU 

Târgul de mostre din Cluj 


— Câteva reflexii asupra industriei naționale — 


In momentul când s'au lansat prospectele Târgului de mostre din 
Cluj, mulţi au fost aceia cari s'au îndoit de buna reușită a acestei 
expoziţii industriale. Împrejurările mo favorizau. Viaţa economică a 
țării, pe toată întinderea ei, se resimte de greutățile prin care trece 
mult încercata noastră gospodărie financiară. Siorțările guvernului 
actual de a spori puterea de cumpărare a leului printr'o comprimare 
a circulaţiei biletelor de bancă a dus la o criză accentuată a nume- 
rarului, ale cărei ‘efecte se pot aprecia cu ochiul liber, de către cel 
mai profan spectator. Dacă -nu sar ivi alt fenomen de suprafaţă decât 
dureroasa restrângere a creditului comercial, căreia i-a urmat demult 
o urcare sufocantă a dobânzilor, şi tot arfi deajuns pentru ca realitatea 
să apară limpede și dureroasă. Cămătăria a înflorit ca nici odată în 
mijlocul nostru; sunt negustori strâmtoraţi cari plătesc dobânzi de zece 
și cincisprezece procente pe lună. Se înţelege, în asemenea condițiuni 
nu e de nici o mirare dacă ziarele publică regulat coloane întregi de 
poliţe protestate, şi dată întreprinderi vechi îşi depun registrele pe 
masa tribunalului, neputând face față la termen plăţilor. Plăpânda 
noastră industrie s'a resimțit în aceași măsură de dificultăţile prin 
cari e silită să treacă. Producţia ultimului an a scăzutîn chip simţitor, 
în fiecare săptămână rândurile muncitorilor fără lucru se îngroaşe, în 
vreme ce statul însuşi rămâne dator ani de-arândul pentru materialele 
cari i sau furnizat. i 

Iniţiativa Camerei de comerț din Cluj, care a organizat un Târg - 
de mostre în asemenea condițiuni, a fost prin urmare un act de ade- 
vătată îndrăzneală. Succesul, pe care l-a înregistrat totuşi, trebuie 
socotit drept cea mai elocventă dovadă, că industria şi comerţul 
ardelean nu se învoiesc să moară, mai "nainte de a dovedi serviciile 
pe cari sunt în stare să le aducă. Astfel, cu excepția unora din marile 
industrii bănăţene, în special industria metalurgică, al căror client 
rămâne şi mai departe aproape exclusiv statul, toate ramurila de pro- 
ducţie sunt reprezentate în vastele clădiri ale Colegiului . reformat, 
unde au fost adăpostite mărfurile expuse. E o fortoteală necontenită 

dealungul pavilionelor multicolore, nesfârşite firme se încrucișează pe: 
ziduri, pe copaci şi pe panouri, şi, dincolo de atracţiunile distractive: 
aranjate pentru curiozitatea publicului vizitator, se închiagă angajamente: 
serioase şi se pun la cale tranzacţii importante. Sporul acesta de 
activitate nu e numai artificial, el corăspunde unor nevoi reale.. 
Cumpărăturile cari se realizează şi comenzile cari se fac sunt în vechea- 
tradiție a marilor Fâlciuri negustoreşt!, destinate să înfăţişeze -pe deo-- 
parte o icoană rezumativă a ofertei, iar pe de alta să înlesnească satis- | 
facerea cererilor întrun timp scurt şi pe un. spațiu restrâns. 


* 
* * 


ə , : 
O călătorie circulară de-alungul sălilor, încărcate din belşug și: 
cu meșteșug încărcate cu tot soiul de produse, pune la îndemâna: 
fiecăruia şi o altă serie de constatări, în afară de acele ale actuali- 
tăţii. Inaintea privirilor noastre, cari alunecă. dela o vitrină la alta,. 
se desfăşoară, întocmai.ca un film demonstrativ, posibilitățile zilei de 
mâine. Acolo este bogăţia nesfârșită a acestui binecuvântat colț de ţară, , 
tălmăcită în formele atrăgătoare ale utilului !... Aproape nimic nw 
lipseşte, din ceeace pământul sa îndurat să lase oamenilor spre 
folosinţă, şi din ceeace omul s'a priceput să transfoarme pentru satis- 
facerea nepotolitelor sale necesităţi materiale. Ceeace însemnează, că: 
. am putea întro zi să nu mai fim tributari străinătăţii, pentru ceeace: 
suntem în stare să ne oferim noi înși-ne. | i 
Sa pomenit în atâtea rânduri despre anumite anomalii ale im- 
portului nostru.  Cumpărăm de peste hotare o mulțime de mărfuri: 
pe cari am fi chemaţi noi cei dintâi.să le producem. Ne-am în- 
“călțat, ani de-arândul, cu ghete americane, ne-am adus. mobilă din- 
Germania şi ne-am făcut haine din stofe mai mult sau mai puțin en- 
glezeşti, în ţara cea mai avută în piei, în păduri şi în lână... Cea mai: 
mare: parte a datoriilor pe cari le avem în Apus, şi cari apasă: 
atât de greu asupra valutei româneşti, provin, dacă lăsăm la o parte 
„ materialul de răsboi, din cumpărăturile pe cari le-am făcut în străină- 
tate. Stagnarea aproape totală a producţiei, în anii cari au urmat răs- 
boiul, a provocat rostogolirea atât de dureroasă a leului; im-: 
portul excesiv, într'o epocă în care nu puneam la dispoziția Europei 
nici un bob "de grâu, ne-a desorganizat cu totul echilibrul fi- 
„„nanciar. Astăzi încă, balanța noastră comercială n'a ajuns să fie activă;. 
” consumăm, din afară, mai mult decât suntem în stare să producem noi 
înşi-ne, înăuntru. 
Expoziţiile industriale aranjate la noi acasă, în ultimii ani, sau 
însărcinat să arate aportul pe care industria națională ar fi în stare: 
să-l aducă, pentru a ne satisface prin propriile noastre mijloace cea- 
mai mare parte din cerințele pieței interne. Vrednicia dovedită a ță- 
ranilor de curând împroprietăriți a complectat tabloul, risipind teme- 
rilor celor cari credeau că, odată cu desfiinţarea marei proprietăţi, pro- 
ducția noastră agricolă se va sdruncina definitiv, iar capacitatea Ro- 
mâniei de a exporta grânele sale va fi redusă la zero. In acest chip, 

balanţa stă gata să se echilibreze. Şi -natura şi oamenii ar fi în stare 
să săvârşească laolaltă minunea mare a vindecărei definitive. 


£ 
% $ 


Paginele acestei reviste au adăpostit, în mai multe rânduri, o 
serie de cercetări în materie agrară, înfițișând adevăruri precise şi 
indicând soluții limpezi. S'a vorbit, mai cu deosebire, în documentatele 
articole ale dlui lon lacob, fostul raportor al reformei agrare, despre 
serviciile pe cari le-ar aduce agriculturei noastre organizarea creditului = 
destinat muncitorilor de pământ. Ar fi, în acelaş timp, o operă econo- 
mică salvatoare, ridicând producţia agricolă la un nivel înalt, şi ar fi 
o îaptă naţională de laudă, întrucât clasa cultivatorilor în covârşitoarea 
ei majoritate e românească, | 

De data aceasta, ar fi binevenit acela care ar pune, cu pricepere 
şi cu gând bun, problema creditului industrial. Şi pe acest tărâm, nă- 
zuințele noastre sar întrzți asupra unui îndoit ţel. In majoritatea ei, 
din nefericire pentru noi, industria din România nu se găsește în 
mâini românești. Nu s'a gândit nimeni să facă o asemenea statistică, şi 
poate că realizarea ei în amănunt nici mar fi posibilă, dar nu credem că 
greşim, spunând că nici un sfert din capitalul învestit în atelierele, în 
fabricile şi în uzinele de-pa teritoriul ţării, nu e românesc. O simplă 
trecere în revistă a firmelor la Târgul de mostre din Cluj e sufi- 
cientă p:ntru a pipăi realitatea. Viaţa noastră naţională prezintă, prin. 
urmare, un gol care urmează să fie umplut. 

Este această întregire cu putință? Fără îndoială că da. Şi ea ni 
se pare posibilă tocmai pentrucă activitatea industriei 'dela noi, și 
Chiar a industriei ardelene, reprezintă mai mult o serie de posi- 
lităţi decât o desvoltare complectă, capabilă de a acoperi toate trebu- 
inţele interne. Aceste posibilități, cari isvorăsc din fericita noastră aşe- 
zare geografică, așteaptă să fie înțelese și exploatate. O vom face noi, 
românii? Cu atât mai bine. O vor face, iarăș, străinii? Cu atât mai 
Tău, Un lucru să înţeleagă însă cârmuitorii României de astăzi şi de 
“mâine. Că mâinile încrucișate mau isprăvit, niciodată, nimic... 

ALEXANDRU HODOŞ 

“După conferința dela Londra 


Aproape fără excepţie, toată presa mondială e de acord în a con- 
sidera aranjamentul dela Londra, drept cel mai de seamă act internas 
țional dela încheierea păcii până azi. Curentele. mijlocii ale opiniei 
publice mai ales salută, cu bucurie un eveniment.de care se leagă atâtea 

-speranțe bune pentru mai târziu. De aproape şase ani, războiul se pre= 

lungea în convulsiunile unor tratate cari nu se puteau, sau nu ss 
voiau aplica. Prăbuşirilor „politice le urmaseră, în toată brutala lor rea- 
litate, prăbuşirile economice, cari apăsau mai greu statele, popoarele, 
oamenii. Un val de amărăciune se  întinsese peste tot vechiul continent, 
pătruns de conştiinţa unei boli adânci și grele, căreia zadarnic guverne 
şi parlamente îi căutau leacul. Nevroza războiului stăpânea încă pe 
toți. Invingătorii vedeau la fiecare pas ruinele cari fumegau mereu, 
mizeria care rodea atâtea ţinuturi, și, mai ales, trăiau cu groaza pri~ 
"mejdiei viitorului. La rândul lor, învinşi!, treziți din somnul letargic al 
bolnavei lor închipuiri de dominație universală, strângeau cu deznă- 
dejdea morții pumnul neputincios de a mai distruge și de a mai cu- 
“ceri. Țara lui Bernhardi și a lui Ludendorff trăia clipele cele mai tra= 
gice ale istoriei sale, în ceasul în care, la o hotărâtoare cotitură à 
soartei, trebuia să-și renege trecutul sau să moară. 

Psihoza aceasta a stăpânit popoarele până în ultimele săptămâni, 
Ei îi datorăm toată acea nimicitoare răzvrătire a Germaniei, care pu- 
nându-se de-acurmezişul noilor înfăptuiri ale păcii, a sabotat ani dea- 
rândul tratatele şi pacea însăşi. La remorca celor mai vinovaţi repre= 
zentanți ai imperialismului de ieri, cari desfăşurau acum steagul re- 

o vanşei naţionale, Germania s'a năpustit asupra tratatelor cari o încă= 
tuşau. Asemeni unei corăbii care lovește un dig, şi pe care-l zdruncină 
poate, dar în fața căruia întâlneşte, când primejdia e mai mare, toată . 
tehnica gata de a-l reface, Germania a întâlnit în calea ei frontul 
aliat refăcut, de bine de rău, prin chiar nedibăcia faptei sale. 

Psihozei acesteia post-belice, acestei stări de spirit, îi datorăm 
formula nefericită de „Entversaillung“, şi apoi, consecinţă logică. sa- 
botarea reparaţiunilor, pentruca în mod progresiv să ajungem la ocu- 
parea Ruhrului, la acea rezistență pasivă distrugătoare şi vană, la ca. 

tastrofa financiară a. Reichului, şi în cele. dia urmă la. capitularea. lui. 
Ea a creat pe Cuno și pe Hittler, şi ea, în fine, a fost aceea căre, atâta 
timp, a silit pe atâţia oameni de 'bun simț din Germania, : şi atâtea 
partide cumpătate, să suporte şantajul unei ridicole AOAN naţionaliste 
grupurilor govine din dreapta. 

Fireşte, "și dincolo de Rin nevroza a înrâurit pe oameni şi felul 
lor. de a gândi şi de a lucra; Formulele naţionalismului integral, justi- 
ficate în sufletul poporului francez de conștiința dreptății cauzei şi a 
cedreptăţii suferinței sale, înfățișau un nou crez al politicei republicane. 
Trecutul apropiat e încă prea proaspăt şi impresiunile prea puternice 
şi vii spre a putea face o judecată definitivă. A cunoaște însă Franţa, 
însemnează a crede în avântul acela generos și sincer democratic al 
unei naţiuni pătrunse ca de o ideie fixă de noțiunea de libertate. In 
înțtesul acesta; - psihoza. post-belică a “schimbat preă- puţin sufletul 
acestui popor. Aparenţele poate au înşelat. sau mai bine zis de multe 
ori au fost denaturate cu bunăvoință. Naționalismul intransigent al 
Franţei de după 1920 nu a âvut însă nicio clipă rostul unei nemăr- 
turisite. porniri imyerialiste. El a. însemnat, pentru : toți, formula su- 
premă a apărării drepturilor prezentului şi a liniştei viitorului. Și dacă 
un Poincaré, în toată acţiunea lui de'o ştiinţifică continuitate, și de 
energie metodică şi necruțătoare, a apăsat cu atâta putere în lupta care 
din nou se încinsese, și dacă apăsarea aceasta a avut darul să întu- 
nece o clipă și mai mult orizontul păcii, nu prin prisma ceasului ace- 
luia trebuie judecată opera lui și efectele acesteia. Astăzi, când con- 
ferinţa dela Londra sa încheiat cu un nediscutabi! succes, trebuie să 
privim înapoi. Căci dacă Raymond Poincaré. nu ar fi fost doi ani de 
-zile arbitrul politicei franceze, planul Dawes nu ar fi fost făcut, con- 
ferința dela Londra nu Sar fi adunat, şi reparaţiunile nu ar fi căpătat 
sancţiunea lor definitivă. Am îi trăit, de sigur, încă și azi haotica epocă 
a: diplomaţiei ambulante a lui Liyod George și a lui Nitti. 

Căci aci stă marea taină a politicei Toe ea are metode pentru 
toate situațiile şi oameni pentru toate metodele.. 


% * kod 
Eduard Herriot a fost omul metodei celei noi, în ceasul în care 
cea de până atunci îşi împlinise rostul. Germania învinsă a doua oară 
părea a sta gata de vorbă în mod cinstit cu adversarul învingător. In 
laboratorul politicei sale--interne, oricât de confuze ne-ar apărea. rezul- 
„tatele, alegerilor dela 4 Mai, conservatorii şi naționaliștii suferiseră o ` 
mare: decepţie. E cazul a li se aplica formula că:a nu învinge, în- 
seamnă a fi înfrânt. Oricât de frumoase „apăreau, pe alocuri, succe- 
sele electorale dobândite îndeosebi asupră slâugei socialiste, partidele 
„din dreapta nu puteau constitui guvernul. Dela ameninţări, ele au trecut 
la tratative, pentruca în cele din urmă să rămâie cu totul străine de 
putere, într'o ipostază de sterilă opoziţie, în jurul unui steag care nu 
mai entusiasma mulțimile, și a unor formale cari apăreau din ce în ce 
„mai găunoase. 

3 KET 
.. In Marea Britanie, politica externă tradiționalistă a imperiului se 
schimbase prea puțin dela venirea la cârmă. a partidului muncitoresc. 
Pe cărările vechiului echilibru european, cu preocupări din ce în ce 

mai serioase în Egipet, şi departe în Pacific, guvernul Macdonald dorea ` 
cu orice preţ. un acord asupra problemelor continentale. Enervarea 
produsă de acţiunea din Ruhr, dacă nu se stinsese, se canaliza în tot 
cazul în atitudini mai practice. Propaganda filo-germană, . prin Chiar 
supărătoarea ei perseverență, deservise de multe ori cauza pe care o. apăra. 
Fireşte, Franţa la rândul ei, şi poate cea' dintâi, era obosită de 

o luptă pe care nu o dorise, și care îi mistuia atâtea energii şi atâtea: 
mijloace, Partidele stângei, dela socialiștii unificaţi la republicanii lui 
Briand, biruiseră în alegeri, cu un program de realizări prăctice în 
politica externă. Acordul între aliaţi și tratativele directe în problema 
reparațiunilor erau pietrele. unghiulare ale acestei noi politice externe. 

_ Astfel s'a pregătit atmosfera în care avea să se deschidă confe= 
rinţa dela Loadra. Planul Dawes formà, ce e drept, punctul central ab 
desbaterilor diplomatice. Ele însă aveau să depășească cadrul acesta 
oarecum îngust. Reprezentanții cei mai autorizaţi ai democrațiilor apu- | 
sene se întâlneau din nou cu aceia ai Germapiei de azi. Și de o. parte 
şi de alta a baricadei neîncrederea domnea, în înțelesul aceleiaşi psi- 


'hoze postbelice. Popoarele erau însă de astădată mai obosite ca în: 


1918; catastrcfe economice, ca acelea. cari, în Germania, seceraw 
întregi categorii sociale, sângeraseră poate mai mult ca o mare bătălie- 
militară. Dureri noi se adaugaseră celor vechi, atunci când toți adver- 
sarii, învinși ca și învingători, priveau cu stupoare neputința în are se: 
găseau de a îndrepta relele şi de a reconstrui peste ruine. Legile so- 


. lidarităţii lumii civilizate îşi impuneau dogmele lor. Inceful cu încetul 


2 


şi sufletele cele mai aprinse se. cuprindeau de marele adevăr, că nu mat ` 
poate exista colaborare fără pace, progres şi îndreptare fărăcolaborare.. 
A reciti, azi, discursurile de închidere ale conferinţei, înseamnă 
a desluși spiritul nou care a cucerit guvernele în fața imperioaselor 
chiemării ale vremii. Macdonald a amintit de datoria pe care. „delegații: o 
aveau față-de umanitate de a nu pleca fără a înfăptui un rezultat po- 
zitiv; Herriot a subliniat rostul sforțărilor Franţei, consecventă 
diția şi cu deviza ei de libertate și de fraternitate ; Marx, Hi 
crezut dator să mulțumească pentru spiritul înțelegător . cale 9 l 
lucrările conferinței, şi să releveze, că întâia oară Reich P- tratat 
pe picior de egalitate. CA. 
Incepută sub auspicii destul de favorabile, conferi f 
iat lucrările cu un gest de generozitate din partea Fr 
anunţă evacuarea regiunei ocupate dincolo de Ruhr ca 
de o trecută abatere a Germaniti. Asemenea gesturi pot î 
năvoințele din partea răsăriteană a Rinului; deocamdată 













de adânci şi de legitime ar fi preocupările tuturor pentru mai târziu. 


* 
* %* 


Planul Dawes, în marile lui linii, a fost menținut de către delegații 

puterilor. Germania ia asupră-şi trecerea unei sume anuale în budge- 
tul său, care se va urca treptat, pentru a ajunge în 1928. la 1.200 000 
mărci aur. Pe de altă parte, ea constituiește acea societate anonimă a 
“căilor ferate ale Reichului, care va emite dle io negociabile, în va= 
loare de 11 miliarde aur. Marea industrie la rândul său va emite o- 
biigațiuni în valoare de 5 milioane aur. Problema se prezintă deci sub 
un aspect cu totul nou. Germania ca şi Franţa au nevoie de creditul 
piețelor anglo-americane; Germania pentru a obține împrumutul celor 
opt sute de milioane cari vor const tui capitalul de bază al noii bănci 
„de emisiune, iar Franța şi Belgia pentru a putea plasa obligaţiunile 
ce vor primi din partea Reichului. . 

In această nevoie comună, apare pentru întâia oară în mod clar 
ideia de colaborare strânsă între creditor şi debitor. Toate organis- 
mele ceraiate de planul experților vor avea ó compunere mixtă, repre=- 
zentanţii Reichului lucrând alături de acei ai puterilor creditoare. Mai 
- presus de toate însă, ceeace apropie pe unii de ceilalți, este metoda 
fundamentală a acestui plan, care interesează la succesul său tot atât 
de mult pe unii ca şi p2 ceilalți, condiţonând acest succes de cins- 
tita colaborare a adversarilor din- ajun. 

„La Londra, Ci6mentel și Luther, miniştrii de finanţe ai celor două 
Republice au și ajuns la un acord în privința unui tratat de comerţ. 
Clauza naţiunei celei mai favorizate a fost stipulată de ambele state: 
în acelaş timp produselor Alsaciei și Lorenei Germania le acordă un 
tratament cu totul de favoare pe timp de 5 ani. Au fost, ce e drept, 
greutăți destule de biruit. Ajunge să amintim de problema prestaţiu= 
nilor în natură, și în deosebi a exportului materiilor colorante pe cari 
cu atâta gelozie Reichul aproape le monopolizează, cât și de îngrijo-: 
rarea pe care a produs-o în Anglia, acordul privitor la Alsacia Lo- 
rena spre a conveni că un mare pas s'a făcut spre restabilirea unor 
raporturi normale. 

Din acest punct de vedere, punctul cel mai delicat a fost dis- 
cuțiunea sancţiunilor eventuale, și apoi termenul evacuărei Ruhrului. 
Odată cu admiterea arbitrajului obligator, în toate cazurile de abateri 
ale Germaniei, și odată cu fixarea evacuărei la expirarea unui an, se 
poate spune că pacea a câștigat cea mai strălucită victorie. 

Politica internaț onală intră astfel într'o frază nouă.. Marile frä- 
mântări se: vor calma, și popoarele vor putea relua opera de îndrep- 
tare, Să nu fim sceptici și nici pesimiști ; să nădăjduim că această 
“epocă va dura cât de mult.. i îs 

l - VINTILĂ N. PETALA 


Ed 

GAZETA RIMATĂ 
_ Post-Ffesta 


Domnul Zosim Chirtop, fiind 
intrebat dacă poate găzdui. o 
noapte pe M. S. Regele, cu pri- 
lejul sărbătorii lui Avram Iancu, 
a refuzat, 


Unealtă de grădină? medicament? masiv 

De munți cu minereuri? otravă? armă? bumb? 
-Papuc pe chinezeşte? gândac? aperitiv ? 

Teren cu accidente sau boală de porumb? —: 


Eu nu ştiam, Chirtoape, ce eşti, nici în ce scop 

Te-a aruncat destinul pe pagini de. ziar, . 
Să-mi veselești privirea cu-acest cuvânt hilar 

O clipă înainte neînțeles : Chirtop. 


. Dar iată că misterul se luminează brusc 

Și că-mi apari de-odată în linii statuare, 
Sfios ca o vestală de pe un vas etrusc 

Cun legionar gigantic în curs de pertractare. 


— „Tu care ești o sută în Marea Româhie. 
Chirtop iubit şi dulce al sufletului meu, 

Și care-odinioară luceai fără chelie 

Când nu erai prin foaie nici tu, însă nici eu, 

Ai dat acum o pildă măreață întru toate 
E Și numele-fi ce cade precum un târnăcop, 
„Va arăta mulțimei Zosim Chirtop ce poate 
„Și ce înseamnă-un Rege în fața lui Chirtop. 
„Atunci chirtopizarea nu-i numai o poveste 
„ ‘Un mit, o născocire bolnavă din Regat... . 
„Acolo, la Sovata, chirtopizare este, 
„Și tu eşti autorul acestui fapt ciudat. 


văzusem fenomenul plin de nedumerire 

Când dintr'odată, iacă, s'a indurat norocul 

Să-mi dee sufleteasca această mulfumire ` s 
Să-i. aflu obârşia şi să-i admir Chirtopul. ` 


„Pricep acum: Maniu și ceilalți patrioți 

De te-ar lăsa de-oparte rupând partidu 'n două, 
„Nimica war rămâne, fiindcă tu ești toți 

„Cu toate că ești unul, ei nouăzeci şi nouă. 


Oricum, mărire Ție, bărbat între bărbaţi 
„Nebânuit de-atâția politiciani miopi, 
Tu, unul dintro sută și frate între fraţi, 
Zu cel mai autentic Chirtop între Chirtopi ! 


VOICU ABSTINENTU 

INSEMNĂRI 


Moartea lui Nicolae Mișu. — După 
o prelungită suferință trupească, îndu- 
rată. cu un admirabi; stoicism, s'a 
stins zilele trecute, la București, Ni- 
colae Mişu, ministrul Palatului, 


A fost, în lunga şi rodnica sa ca-.- 


“ieră, unul din acei diplomaţi înăscuţi, 
pe cari vârtejul vieţii agitate nu reu- 
şeşte să-i smulgă de pe tărâmul pre- 
-ocupărilor intelectuale, și cărora cu- 
_ moaşterea adâncă a lumii nule tal- 
'bură liniştea aleasă a meditaţiilor in- 
“terioare. Insuşirile sale alese de tact 
şi inteligență, Nicolae Mișu le-a pus 
totdeauna în serviciul ţării sale, slu- 
jind-o in cele mai grele momente, și 
achitându-se cu o deplină pricepere 
de fiecare misiune cu care fusese în- 
sărcinat. Stăpânind o cultură profundă 
«şi multilaterală, vorbind cu ușurință: 
aproape toate limbile europene, des- 
„A curcând cu desăvârşită fineţe cele mai 
complicate situațiuni, pătrunzând cu 
dibăcie în resorturile delicate ale ac- 
„%unilor politice, fostul delegat a! Ro- 
mâniei la Conferința de pace reuşise 
să câştige pretutindeni stima reală a 
celor cari l-au cunoscut. E destul să 
ne reamintim, că pe vremea când re- 
prezenta interesele noastre la Londra, 
era socotit acolo, în capitala Angliei, 


drept unul dintre cei mai bine tn- 
zestraţi membrii ai corpului diplo- 
matic. i 

De câțiva ani, Nicolae Mişu, reîn- 
tors în ţară, fusese numit ministru al 
Palatului, însărcinare protocolară pe . 
care o îndeplinea cu un cumpăt per- 
fect și cu un înţelept simţ al realită- 
ților. Moartea.sa întristează cu ade- 
vărat pe toți aceia cari, cunoscându-l, 
l-au prețuit. Căci a plecat dintre noi, 
pentru veşnicie, un spirit distins, de o 
superioară umanitate, un rar exemplar 
al civilizaţiei, a cărui dispariţie o de- 
plângem în chip sincer, de vreme ce, 
în urma sicriului coborât în mormânt, 
suntem mai săraci cu un minuuat dar 
al minței, şi ne regăsim cu 0 aleasă: 
mulțumire sufletească mai puţin. 


Presa noastră și Avram lancu., — 
Acum, după ce ghirlandele de cetină 
s'au desprins de pe frontispiciul ar- 
curilor de triumf, după ce paşii hoță- 
râți ai soldaţilor noştri. nu mai răsună 
pe asfaltul presărat cu nisip, după ce 
ecoul tuturor discursurilor s'a risipit 
în jurul gorunului lui Horia, iar e- 
roul coarme iarăși liniștit, nu ni se 
poate lua în nume de rău, dacă reca- 
pitulăm câteva momente din convoiul 

strbătorilor, şi toarcem mai departe 
firul câtorva reflexiuni. . 

Aşa, de pildă, nu ştim pentrăce mam 
releva 'chipul, mai mult decât palid, în 


care s'a reflectat pe paginele presei dela ` 


Bucureşti, înțelesul aniversării naşterei 


“lui- Avram lancu? Gazetele de mare tiraj- 


mai cu deosebire, adicăacelea cari în- 
cap în mâinile sutelor de mii, au fost cu 
"desăvârşire lamentabile. N'am zărit ni- 


căeri, nici măcar patru rânduri sincere- 


și înțelegătoare, închinate destinului 


tragic al regelui Munţilor; n'am întâl- : 


nit nici cea mai timidă caracterizare 
a eroicei rezistențe naţionale dela 48. 
Nimic, Cele mai multe dintre cot di- 
anele cari îşi revarsă asupra noastră 
valurile lor de cerneală, cu amănunte 
îmbelșugate din existența banditului 
Terente, şi cu reportaje de trei pagini 
despre tragerea premiilor oferite abo- 
naților, sau mulţumit să umble cu 
foarfeca prin cartea dlui Silviu Dra- 
gomir, și să pună la contribuţie bro- 
şurile de popularizare apărute cu a- 


cest prilej, desgropând cel mult, de. 


pe o cartă postală uitată, chipul umi- 
litor al lui Avram lancu, fotografiat 
din nerozia cine -ştie cărui curios a- 
nonim, cu fluerul în mână şi cu ceața 
nebuniei în lumina ochilor... Cât pri- 
vește insă celelalte gazete, cari fac, 


chipurile, politică, ele au nimerit o și. 


mai rău, căci ne-am întâlnit acolo, şi de 
data aceasta, cu prea cunoscuta lătră- 
tură contimporană, în sgomotul căreia 
amintirea sfântă a Moţului dela Vidra 
a trebuit să slujească mai, departe 
drept 'leit-motiv pentru micile combi- 
naţii ale politicei dela noi. . Astiel; în- 
trun solemn articol, intitulat „Avram 
Iancu“, și publicat la locul de frunte 
al Adevărului, ni s'a pus din nou pal- 
pitanta chestiube, dacă d! Iuliu Maniu 


-are sau mare dreptul să fie supărat - 


pe di Ion Brătianu, care i-a furat ur- 
nele la alegeri... 
Imprejurarea, că presa- dela Bucu- 


reşti, îndrumătoarea atât de pricepută 
a opiniei publice dela noi, dar oglinda 
atât de strâmbă a preocupărilor noas- 
tre obşteşti, n'a reușit nici acum să 
prindă sentimentul unanim cu care © 
țară întreagă se înfăţişa inaințea me- 
moriei mortului dela Ţebea, nu apare, 


- deci, decât ca o ilustrare repetată a: 


unei “lipse dureroase pe care O resim- 
tim în publicistica românească; Nimic 
nu reuşeşte să le vorbească, frămân- 
tarea eroică a trecutului, acestor oa- 
meni complect stăpâniţi de micile a- 
faceri ale prezentului. Intre casa cu 
coperişul ţuguiat, în care s'a născut 
Avram lancu din Vidra de sus, şi imo- 
bilul câştigat de di Solomon Dines, a- 
bonatul Dimineţii, înţelegeţi că pentru 
negustorii de hârtie tipărită, acesta 
din urmă e cu mult mai interesant. 


Călimara dlui Maniu. — În rahitica 
foaie bucureşteană România, despre a 
cărei existență abia ştiu şapte cetitori 
din cealaltă Românie, care nu-i a par- 
tidului națona!, cineva se dedă pe o» 
bucăţică de coloană la un b-usc atac 
împotriva dlui Octavian Goga, osândin- 
du-l fără drept de apel, pentru slăbi- 
ciunea politică de care dă dovadă. 
scriind regulat la fara Noasiră. Ase- 
menea îndeletniciri neserioase, după 
cum se ştie, mau pătruns încă in casa. 
dlui luliu Maniu, pe conştiinţa căruia 
nu apasă până acum decât patru arti- 
cole de gazetă, elaborate cu concursul: - 
verilor şi nepoților, intro lungă carieră: 
publicistică de un sfert de secol. Pru- 
dentul fost advocat. din Veza (mai: 
târziu preşedinte al Consiliului dirigent): 
vorbește, întradevăr, din cale afară 
de mult. Vorbeşte în şedinţelele dela 
Patria, când îi explică dlui Ioan Coltor 
pentruce scade valuta partidului na- 
tional; vorbește în vestibulul hotelului: 
„Athene> Palace“, unde pertractează. 
in fața ascensorului cu dl lon Miha- 
lache; vorbeşte cu conductorul vago- 

ului de dormit, când a uitat unde 
şi-a pus papucii; vorbeşte ori unde, 
ori când şi în orice poziţie; vorbeşte, 
după cât se zice, chiar în soma, dar 
de scris, pune pe alţii s'o facă: Pen- 
trucă, dipă cum Sar exclama la Biaj: 
scripta manent. Rămâne, întipărită în 
- cerneală, urma şerpuitoare a părcritor. 
__Şi rămâne, mai ales, stilul. ` 
Aşă se explică nobilul dispreţ pe 


a care dl luliu Maniu îl manifestă și de 


data aceasta, prin alţii, faţă de căli- 
mara dlui Octavian Goga. Nu-i plac, 
şefului partidulul naţional, isbucairile 
săptămânale ale acestui vulcan în ne- 
contenită erupție, (comp:rația nu e a 
noastră, e a României) şi i se pare că 
cerneala pe care o întrebuințăm noi, 
aceștia dela Țara Noastră, cuprinde 
un periculos material explozibil. 

Nu discutăm. Scrisul nostru se des- 
făşură în mod programatic pe dinaintea 
publicului românesc, şi fiecare dintre 
cei cari urmăresc frământarea aceasta 
stăruitoare e în măsură să judece, în- 
ărucât ea corăspunde unor necesităţi co- 
lective. In orice caz, armele pe cari le 
întrebuințăm, sunt numai din acele cari 
hotărăsc triumțurile cuvântului în con- 
știința deaproapelui... Ce să spunem 
însă“ despre di Iuliu Maniu? Recunoa- 

„tem, fără nici o greutate, că din că- 
lintara dumisale, ca dintrun melancolic 
crat.r stins, nici nu curge, nici nu pică. 
-Singurul mijloc de a determina o erupție 
„ar fi, să ne iertaţi, tot numai pârdal- 
micut unt de reţină, despre care am 
pomenit aici, în atâtea rânduri, spre 

pă profunda indignare a tuturor stilişti.or 
` dia strada Sărindar... 


In ţara lui Dragoş. — Gazeta Ma- 
„ramureșană dia 22 August 1924 ne 
aduce ştirea, că în-urma unei inspecții 
:ministeriale, registrele cetăţani'or ro- 
mâni ale Maramureșului s'au găsit 
-umplute cu un număr extraordinar de 
“mare de străini, înscrişi ca cetăţeni 


români pe căi piezişe, şi că s'a ordo- 
nat ştergerea numai din registrele ora- 
șului Sighet la aproape jumătate din 
numărul acestor intruşi. 

Cunoșteam afluenţa enormă a stră- 
inilor în Maramureş. Țara lui Dragog 


_a servit încă sub regimul maghiar ca 


loc de scurgere pentru toți persecutaţii 
Rusiei ţariste de pe timpul progromu- 
rilor, şi de colonie pentru toți secăpă- 
taţii Ungariei milenare, cari aveau o 
singură menire: sărăcirea şi desnaţ ona- 
lizarea elementului românesc de cel . 
mai nobil sânge, al ţărănimii maramu- 


` reşene. Da aceea nu ne mirăm, cetind 


în monitorul maramureșan despre nă- 
vala puhoiului străin pe plaiurile de 
glorios trecut al descălicăto:ului Mol- 
dovei, când. toţi aceşti năvalnici ştiu 
bine că, cu excepția regimului de cu- 
rat naț'oaalism al generalului Averescu, 
atât subt ocrotitoarea guvernare libe- 
rală de azi, ca și subt destrăbălata | 
cârmuire a Consiliului dirigent de ieri, 
unicul principiu politic în acel colţ de 
țară este îmbogățirea partizanilor prin 
ignorarea tuturor intereselor obşteşti 
ale poporului. | 

C-eace într'adevăr ne-ar minuna pe 
noi, ca şi pe toată lumea românească, 
arfi tocmai ștergerea străinilor acestora, 
oploşiţi după adunarea dela: Alba-Iulia, 
pe meleagurile Ardealului, și în special 
ale Maramureșului Căci, acest fapt este 
o imposibilitate pentru partidul liberal, 
ca și pentru partizanii “săi din Mara- 
mureș.. Pe lângă recunoșştiința pe 
cere trebue să le o poarte acest partid 
străinilor necetățeni din Maramureş, 
cari au votat în locul adevăraț lor ale- 
gători, şi de câte patru şi cinci ori, 
pentru candidaţii guvernului, noii in- 
truși au pe deasupra și avantajul co- 
interesării în toate afacerile partizanilor 
liberali din ţara lui D'agoș. 

Această operă de asanare morală şi 
națională reclamă aite caractere, alte 
valori, pe cari zadarnic le am căuta în 

rândurile partidului dela guvern, şi mai 
ales in rândurile puţinilor săi aderenţi,re- 
duşi la câţiva sinecurişti în Maramureş. 


Sport. — Cu fiorul cucerniciei am 
“pășit pragul bisericei din "Țebea în 
„zilele premergătoare, marilor serbări 
săvârşite în cinstea lui Avram lancu. 
Gorunul lui Horea îşi tremura frun- 
zele; mânile soldaţilor scoteau din 
pământ crucile şi pietrele funerare, ca 
să nu se. mai cunoască nimic din ce 
a fost mormâatul lui Sigismund Bor- 
lea, protectorul din zilele amărâte ale 


eroului, așezat să doarmă de veci lângă ` 


Avram lancu. Un bătrân român, ciop- 
litor de piatră, înfrumuseţa piatra ce 
trebuia să se aşeze la căpătâiul prefec- 
tului Buteanu ; mișcare, alergare, toc- 
miri în tot locul, în preajma bisericei 
din 'Țebea,. ` 

in biserică, pe peretele din stânga, 
"închisă într'o raclă de sticlă, spânzura, 
păstrată ca o preasfințită comoară, cu- 
nuna celor trei tineri din Cluj, aşe- 
zată altădată la mormântul lui Iancu; 
pentru care ungurii au făcut atâta 
zăarvă şi au adus atâta pricină. Numai 
în amintirea bătrânilor se mai păs- 
trează inscripția : „Tinerimea română, 
lui Avram lancu. Dormi în pace, noi 
veghiem“, căci vremea a stârticat fără 
milă mătasa culorilor naţionale româ- 
nești, ștergâni inscripția. 

Totuşi, di Cicio Pop, a găsit ìn- 
găduință, ca să amine el o panglică 
„nouă, bătută în culori naţionale, de a- 
ceastă cunună istorică, aşezând. a- 
colo fără iabavă vorbele : „Din partea 
lui Ștefan Cicio Pop“.. Ce are a face 
scripca și cu iepurele? Nimeni nu pu- 
tea să oprească pe di Cicio Pop ca 
să aducă la mormântul lui lancu şi un 
car de cunune ; dat, Doamne, Doamne, 
care a fost pricina de şi-a pus nu- 
mele pe cununa adusă de către cei 
trei tineri la mormântul lui lancu, în 
acele zile de frământare ideală? 





Aşa- vrea dl Cicio Pop să se stre- 
coare în pridvorul trecutului, agăţat:ca 
un purice de haina unor moaște sfinte... 


"Cărți și reviste. — Am primit la 
redacţie cartea dlui Silviu Dragomir, 
profesor universitar, despre Avram 
Janch, tipărită de. către Casa Școale- 
lor cu prilejul serbărilor dela Țebea.. 
Lucrarea 'dlui Silviu Dragomir, înteme- 
iată pe cele mai sigure isvoare, e o: 
relatare sobră şi clară a evenimeute- 
lor anului 1848, din frământarea că-- 
rora viteazul conducător de oaste al 
Moților se desprinde ca o figură cen-- 
trală, simbolizând prin acţiunea sa. 
îndrăzneață întreaga mișcare de nea- 
târnare nățională a Ardealului de a- 
tunci. Preţul ieftin al volumului, 12: 
lei pentru 135 pagini, îl face accesibil 
unor cercuri cât mai largi, unde va 
putea să slujească drept o autorizată: 
călăuză istorică în ceeace privește în- 
țelesul şi n2zuinţele revoluț ei arde- 
lenești, ` a 

— Numărul pe lulie .din revista 
Transilvaniei e închinat, deasemeni, 
memoriei lui Avram Iancu. D1 Vasile 
Goldiş, preşedintele Asociaţiei se gă- 
seşte în fruntea sumarului, cu o caldă. 
închinare în amintirea eroului. Dt Sil-. 
viu Dragomir ne relatează câteva date: 
interesante, culese din arhiva guver- 
nului Kossuth, despre încercările fă- 
cute de dictatorul Ungariei la 1849: 
pentru a câştiga pe Avram lancu de 
partea sa. 

— După o lungă pauză de vacanţă, 
pricinuită de subinţelese dificultăți ma~ =. 
teriale, Gândirea a reapărut, în acelaş. 
viesmânt artistic, cu contribuţia vari- 
ată a obișnuiţilor colaboratori. Reţi- 
nem sfârșitul viguroasei novele, stră- 
bătută de o puternică mișcare drama-- 
tică, a diui G. I. Mhăescu, versurile 
pline ale unui fericit debutant, di Za-- 
haria Stancu, şi îmbeișugata' cronică: 
culturzlă. 

